Title: กฎกระทรวงมหาดไทย ฉบับที่ 41 (พ.ศ. 2539)  ออกตามความในพระราชบัญญัติการพนัน พุทธศักราช 2478

กฎกระทรวง

กฎกระทรวง
ฉบับที่ ๔๑ (พ.ศ. ๒๕๓๙)
ออกตามความในพระราชบัญญัติการพนัน
พุทธศักราช ๒๔๗๘[๑]

อาศัยอำนาจตามความในมาตรา ๑๖ แห่งพระราชบัญญัติการพนัน
พุทธศักราช ๒๔๗๘ ซึ่งแก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓
และมาตรา ๑๗ แห่งพระราชบัญญัติการพนัน พุทธศักราช ๒๔๗๘
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ข้อ ๑ 
ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน
พุทธศักราช ๒๔๗๘ มิให้ใช้บังคับกับการออกสลาก ดังต่อไปนี้
(๑) สลากการกุศลบำรุงมูลนิธินพรัช - รัตนโกสินทร์
ที่มูลนิธินพรัช - ตนโกสินทร์
ได้ออกเพื่อหารายได้สนับสนุนกองทุนทางด้านการแพทย์ในการค้นคว้าวิจัยสำหรับโรคที่ยากแก่การรักษาให้กับโรงพยาบาลต่าง
ๆ สำหรับสลากงวดที่ออกรางวัลวันที่ ๑ มิถุนายน ๒๕๓๘ และงวดที่ออกรางวัลวันที่ ๑๖
มิถุนายน ๒๕๓๘
(๒) สลากการกุศลมูลนิธิโรคไตแห่งประเทศไทย
ที่มูลนิธิโรคไตแห่งประเทศไทยได้ออกเพื่อนำรายได้ไปสร้างตึกกัลยาณิวัฒนา
สำหรับสลากงวดที่ออกรางวัลวันที่ ๑๖ กันยายน ๒๕๓๘

ข้อ ๒ 
ให้ผู้รับใบอนุญาตการเล่นสลากกินแบ่งตามข้อ ๑ เสียภาษีในอัตราร้อยละ ๐.๕
แห่งยอดราคาสลากซึ่งมีผู้รับซื้อก่อนหักรายจ่าย

ข้อ ๓ 
กฎกระทรวงนี้ให้ใช้บังคับตั้งแต่วันที่ ๑ มิถุนายน พ.ศ. ๒๕๓๘ เป็นต้นไป

ให้ไว้ ณ วันที่ ๙ กันยายน พ.ศ. ๒๕๓๙
บรรหาร  ศิลปอาชา
รัฐมนตรีว่าการกระทรวงมหาดไทย

หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มูลนิธินพรัช-รัตนโกสินทร์
ได้ออกสลากการกุศลบำรุงมูลนิธินพรัช-รัตนโกสินทร์
เพื่อหารายได้สนับสนุนกองทุนทางด้านการแพทย์ในการค้นคว้าวิจัยสำหรับโรคที่ยากแก่การรักษาให้กับโรงพยาบาลต่าง
ๆ และมูลนิธิโรคไตแห่งประเทศไทยได้ออกสลากการกุศลมูลนิธิโรคไตแห่งประเทศไทย
เพื่อนำรายได้ไปสร้างตึกกัลยาณิวัฒนา
สมควรกำหนดให้ผู้รับใบอนุญาตการเล่นสลากกินแบ่งดังกล่าวเสียภาษีในอัตราร้อยละ ๐.๕
แห่งยอดราคาสลากซึ่งมีผู้รับซื้อก่อนหักรายจ่าย  จึงจำเป็นต้องออกกฎกระทรวงนี้

คณิตา/ผู้จัดทำ
๙ กุมภาพันธ์ ๒๕๕๔

[๑] ราชกิจจานุเบกษา
เล่ม ๑๑๓/ตอนที่ ๓๘ ก/หน้า ๑๐/๑๗ กันยายน ๒๕๓๙